Միհրան Մավիյան

Միհրան Սինասի Մավիյան (1900, հուլիսի 26, Ադաբազար, (Թուրքիայի Սաքարիա նահանգ), սփյուռքահայ հասարակական գործիչ։ 1926 թվականից Ֆրանսիայի կոմկուսի անդամ։

Կենսագրություն 
1921 թվականին եղել է ՀՕԿ-ի վարչության անդամ, 1949 թվականին՝ ֆրանսահայ մշակութային միության հիմնադիրներից։

Գերմանական օկուպացիայի տարիներին (1940-1944) մասնակցել է ֆրանսիական Դիմադրության շարժմանը, 1944 թվականին ձերբակալվել է և դատապարտվել մահվան, եղել է Օսվենցիմի, Բուխենվալդի համակենտրոնացման ճամբարներում, որտեղից փրկվելով՝ վերադարձել է Ֆրանսիա։

Գրել է «Ոճիրի անդրաշխարհէն» (1976) գիրքը (պատկերել է ֆաշիստների վայրագությունները)։

Ծանոթագրություններ 

Ֆրանսահայ հասարակական գործիչներ
Ֆրանսահայ քաղաքական գործիչներ